Arta Dumpe

Arta Dumpe (dzimusi ) ir latviešu tēlniece. Daudzu pieminekļu un kultūras darbinieku portretu autore.

 Dzīvesgājums 
Dzimusi 1933. gadā Talsos, bērnībā dzīvoja Remtes pagasta Lejasgrāvniekos.Biedrības darbības atjaunošana 1993. gadā Mācījās Remtes pamatskolā, kas atradās Remtes muižas pilī.  
Otrā pasaules kara laikā viņas tēvu iesauca Latviešu leģionā, Kurzemes cietokšņa Sestās lielkaujas laikā 1945. gada 17. martā leģionāri viņu kopā ar māti un māsu izveda no karadarbības zonas.Kaulaču muiža (Kaulices muiža, Kaulicu muiža, Kaulitzen) Remtes pagastā Līga Landsberga 1949. gadā sāka mācīties Kuldīgas Daiļamatniecības vidusskolas keramikas nodaļā (1949-1952), kur viņas zīmēšanas skolotājs bija Jēkabs Bīne, tad 1952. gadā turpināja mācības Liepājas Lietišķās Mākslas vidusskolas tēlniecības nodaļā (1952-1954).

Studēja Latvijas Mākslas akadēmijas tēlniecības nodaļā, viņas skolotāji bija tēlnieki Teodors Zaļkalns, Emīls Melderis, Kārlis  Zemdega un Kārlis Jansons, no 1957. gada piedalījās izstādēs. 1960. gadā absolvēja LMA, 1962. gadā uzņemta Latvijas PSR Mākslinieku savienībā. 

1975. gadā uzstādīja viņas pieminekli Tukuma atbrīvotājiem, 1984. gadā Dumpe piedalījās Otrā Pasaules karā kritušo Brāļu kapu ansambļa izveidē Valkā (arhitekti Jānis Dripe, Arno Heinrihsons), Lestenes Brāļu kapu memoriālais ansambļa izveidē 2003. gadā (arhitekts Edvīns Vecumnieks).

 Ģimene 
Dzīvesbiedrs Viktors Ivbulis, dēls Uga Dumpis.

 Darbi 
 Piemineklis Aspazijai Jūrmalā;
 Piemineklis Jānim Čakstem Jelgavā;
 Lestenes Brāļu kapi;
 Diriģentu Cimzes un Zīles pieminekļi Valkā;
 Brāļu kapi Valkā un Balvos;
 Otrā pasaules kara piemineklis Tukumā;
 Pieminekļi 2. Meža kapos A. Slapiņam, G. Zvaigznem, V. Vilciņai un G. Piesim;
 Piemineklis 1. Meža kapos Antai Klintij.makslinieki.lv

 Apbalvojumi 
 Triju Zvaigžņu ordenis, 2005; 
 Piemiņas zīme par piedalīšanos Latvijas neatkarības aizstāvēšanā 1991. gada janvārī – augustā (2000); 
 Latvijas Mākslinieku Savienības medaļa (1989); 
 Latvijas PSR Kultūras ministrijas prēmija (1987); 
 Latvijas PSR Valsts prēmija (1985).

 Literatūra 
 Arta Dumpe. Tēlniecība, Rīga, 1985, sastādītāja un teksta autore Gundega Cēbere; 
 Arta Dumpe, Rīga, 2003, sastādītāja Baiba Guste.

 Atsauces 

 Ārējās saites 
 Artas Dumpes profils LRSP lapā 

Kategorija:1933. gadā dzimušie
Kategorija:Latviešu mākslinieki
Kategorija:Latvijas tēlnieki
Kategorija:Latvijas Mākslas akadēmijas absolventi
Kategorija:Talsos dzimušie
Kategorija:Triju Zvaigžņu ordeņa virsnieki